Muistan sua Elaine

”Muistan sua Elaine” on Allu Kososen (oik. Alvar Kosunen) säveltämä ja Matti Jurvan sanoittama foksi, jonka levytti ensimmäisenä Ramblers-orkesteri vuonna 1931.  Levyllä laulusolistina toimi amerikansuomalainen  Leo Adamson ja se julkaistiin Homocord-levymerkillä vuonna 1932. Levytyksessä olivat laulusolistina toimineen ja kitaraa soittaneen Adamsonin ohella mukana Allu Kosonen (trumpetti), Klaus Salmi (pasuuna), Tommy Tuomikoski (alttosaksofoni), Lelle Andersen (tenorisaksofoni), Merel Merle Wilkin (tuuba), Eero Hyvärinen (piano) ja Jomi Leino (rummut).Peter von Bagh ja Ilpo Hakasalo: Iskelmän kultainen kirja, s. 107–108. Helsinki: Otava, 1986. . 

Kappale tuli tunnetuksi 1980-luvun sketsiviihdesarja Velipuolikuun tunnussävelmänä Pirkka-Pekka Peteliuksen laulamana. Petelius levytti myös samannimisen albumin, joka nousi levymyyntitilaston kärkeen toukokuussa 1984.Jake Nyman: Suomi soi 4: suuri suomalainen listakirja, s. 181. Helsinki: Tammi, 2005. . Peteliusta säesti levytyksessä "Pedro Hietasen Berberi-orkesteri", jossa soittivat Pedro Hietanen (harmonikka ja piano), Pepa Päivinen ja Seppo Rannikko (saksofonit), Markku Johansson (trumpetti), Tom Bildo (vetopasuuna), Luumu Kaikkonen (kitara), Pave Maijanen (bassokitara) ja Hannu Lemola (rummut). Muistan sua Elaine -levykotelon takakansi. Finnlevy 1984.

Muita kappaleen levyttäneitä ovat muun muassa M. A. Numminen, Jussi Lammela, Olli Oivanen, Kangasniemen viihdekuoro solistinaan Jyrki Niskanen, Raimo Piipponen & [Tulipunaruusut (yhtye)|[Tulipunaruusut]], Simo Laiho, Sohon Torwet, Poriginal Quartet ja Atro Mikkola sekä Club for FiveClub For Five: Ensi-ilta -levyn takakansi. .

 Lähteet 

Luokka:Vuoden 1931 kappaleet
Luokka:Pirkka-Pekka Peteliuksen kappaleet
Luokka:Tunnusmusiikki